PATVIRTINTA

Lopšelio-darželio direktoriaus

2016 m. rugpjūčio 31d.

įsakymu Nr.V-61

PRITARTA

Lopšelio-darželio tarybos

2016- 08 - 30 d. posėdyje

protokolo Nr. 5

**MARIJAMPOLĖS VAIKŲ LOPŠELIO – DARŽELIO „RŪTA“**

**2016-2017 M.M. VEIKLOS PLANAS**

**BENDROSIOS NUOSTATOS**

Marijampolės vaikų lopšelio-darželio ,,Rūta“ veiklos planas 2015 - 2016 mokslo metams atsižvelgus į strateginius įstaigos planus, švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.

Planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti vaikų ugdymosi poreikius ankstyvojo, ikimokyklinio ir priešmokyklinio ugdymo srityje, racionaliai, taupiai ir tikslingai naudoti švietimui skirtus išteklius.

Planas parengtas atsižvelgus į Marijampolės savivaldybės administracijos Švietimo , kultūros ir sporto departamento 2016 metų veiklos prioritetus, lopšelio-darželio 2014-2016 metų strateginį veiklos planą, lopšelio-darželio Bendrąją ikimokyklinio ugdymo programą. Planą įgyvendins lopšelio-darželio administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**2015-2016 M.M. VEIKLOS ĮGYVENDINIMAS**

2015-2016 m. m. įstaigos veiklos planas buvo sudarytas atsižvelgiant į įstaigos strateginį planą, Marijampolės švietimo skyriaus veiklos prioritetus, 2014 – 2015 m. m. veiklos programos analizę, pedagogų siūlymus.

Vienas iš pagrindinių šių 2015/2016 m. m. tikslų: Užtikrinti kokybišką ikimokyklinį ir priešmokyklinį ugdymą, orientuotą į vaiko kultūrą, jo gebėjimų ir kompetencijų plėtrą. Ir keliami šie uždaviniai:

1. Sudaryti optimalias sąlygas vaiko saviraiškos ir kūrybiškumo plėtotei.

2. Tobulinti ikimokyklinės įstaigos ir šeimos partnerystę, siekiant pilietinių ir tautinių vertybių puoselėjimo, sveikatos stiprinimo, saugios aplinkos kūrimo, bendruomeniškumo.

3. Kelti pedagogų profesinę kompetenciją

Apžvelgiant į įstaigos veiklą, matyti, kad ugdėme  aktyvų, savimi ir savo gebėjimais pasitikintį, stiprią pažinimo motyvaciją turintį vaiką. Numatyto tikslo ir uždavinių įgyvendinimui buvo organizuojami darželio tarybos, metodinės tarybos veikla, mokytojų tarybos, Vaiko gerovės komisijos,  administraciniai pasitarimai, pedagoginė priežiūra, tyrimai, tėvų bendruomenės susirinkimai ir kt. veikla. Įstaigos pedagogų veikla vertinama gerai,  pedagogės savo iniciatyva organizavo įstaigoje nemažai įvairių švenčių ir parodų. Per mokslo metus mokytojų metodinės tarybos posėdžiuose buvo plačiai išnagrinėtos temos: „Pedagoginės veiklos planavimas. Vaiko tolesnio ugdymo ir ugdymo(si) numatymas naudojantis jo pasiekimų rezultatais. Vaikų pasiekimų ir pažangos vertinimo dokumentavimas pagal ikimokyklinio amžiaus vaikų pasiekimų aprašą; Vaikų užimtumas-naujos galimybės turiningai vaikų veiklai lauke, kūrybinių sumanymų įgyvendinimas. ,,Lauko pedagogikos“ idėjų įgyvendinimas įstaigos kieme, kuriant naujas veiklos erdves kieme ir skatinant vaikų judėjimą; Bendrųjų kompetencijų ugdymas etninės kultūros pagrindu( Etninės kultūros ugdymo metodinių rekomendacijų taikymas ikimokykliniame ir priešmokykliniame amžiuje).

Vyko visi numatyti mokytojų tarybos posėdžiai, kurių metu buvo sprendžiami aktualūs klausimai: Darbas pagal naujai parengtą Ikimokyklinio amžiaus vaikų pasiekimų aprašą; Inovatyvių ugdymo metodų ir priemonių taikymas vaiko kūrybiškumui skatinti ( Suomijos švietimo sistemos patirtis). Metodinė veikla buvo vykdoma pagal veiklos planą. Pedagogai dalijosi gerąją patirtimi dalyvaujant projektinėje veikloje, mintimis iš kursų, nagrinėjo naujausią literatūrą. Padagogės: E.Jankauskienė, V.Botyrienė, R.Ramanauskienė, E.Šilingienė, A.Daugėlienė, I.Andrulienė, A.Petkevičienė, Ž.Belickienė ir J.Kanapickienė dalinosi ptirtimi respublikinėje praktinėje konferencijoje „Ikimokyklinio ir priešmokyklinio ugdymo kaita“- įstaigoje vyko praktinė veikla „Kūrybinės dirbtuvės“. Marijampolės savivaldybės pedagogų metodinėje veikloje gerosios patirties sklaida dalinosi auklėtoja metodininkė Violeta Botyrienė su pranešimu „Ugdymo sėkmę stiprina bendruomeniškumas“ ir vyr, auklėtoja Edita Jankauskienė pasidalino patirtimi „Kad tėveliai darželyje nebūtų tik svečiais“.

Įgyvendinant ikimokyklinio ir priešmokyklinio ugdymo veiklos programas, buvo siekiama teikti kokybiškas švietimo paslaugas saugioje šiuolaikinius reikalavimus atitinkančioje aplinkoje. Tikslo įgyvendinimui iškeltos bei numatytos priemonės uždavinių įgyvendinimui. 2015-2016 m. m. įstaigos veikla buvo grindžiama demokratiškumo, humaniškumo, atsinaujinimo, modernizavimo, komandinio darbo ir individualumo principais. Ugdymo kokybiškumas užtikrinamas, įgyvendinant įstaigos Bendrąją ikimokyklinio ugdymo programą ir valstybinę ,,Priešmokyklinio ugdymo (si) programą“. Atsižvelgiant į įstaigos prioritetus, tradicijas, parengta individualių gebėjimų ugdymo programa.

Siekėme užtikrinti ikimokyklinio, priešmokyklinio ugdymo tęstinumą. Užtikrintos lygios galimybės visiems priešmokyklinio amžiaus vaikams gauti kokybišką priešmokyklinį ugdymą. Vadovaujantis “Ikimokyklinio amžiaus vaikų pasiekimų aprašu”, pasiekimų vertinimas padėjo geriau pažinti vaikus, numatyti pasiekimų lygį. Įstaigoje visose grupėse sudaryta individuali vaiko vertinimo sistema.

Į lopšelio-darželio „Rūta“ programos vykdymą buvo įtraukiami ir ugdytinių tėvai bei kiti šeimos nariai. Tėvai patenkinti vaikų ugdymu ir ypač teigiamai vertino įstaigos įvaizdį, vidaus ir išorės ryšius, vaikų kultūrą, aplinkos svetingumą ir saugumą, tradicijas. Šeimos ir darželio pedagogų bendradarbiavimas – viena pagrindinių sąlygų, nulemiančių vaikų ugdymo sėkmę. Lopšelio-darželio tikslas įtraukti tėvus į įstaigos gyvenimą, kad jie būtų jos gyvenimo dalyviai.

Įgyvendinat sveikatos saugojimo kompetenciją didžiausią dėmesį skyrėme – sveikatos stiprinimui, saugios aplinkos kūrimui, bendruomeniškumui. Ugdytiniai gebėjo būti aktyvūs, judrūs, fiziškai išsikraunant išlieti emocinę ir nejudrumo sukeltą įtampą, savarankiškai laikantis asmens higienos, aktyvios veiklos, poilsio ir maitinimosi ritmo. Visa tai įgyvendinti mums padėjo kūno kultūros valandėlės, sporto šventės, muzikos valandėlės, estetiška, švari, nuotaikai pritaikyta grupių ir lauko aplinka. Įstaiga vykdė sveikos stiprinimo programą, kurios pagrindinis tikslas saugios ir judrios veiklos pagalba stiprinti fizinę vaiko sveikatą, skatinti ir palaikyti vaiko norą judėti, išmokyti įvairių sportinių žaidimų. Įstaiga palaikė glaudžius ryšius su socialine aplinka. Ypač aktyviai inicijuojamas bendravimas su Jono Totoraičio pagrindine mokykla, „Smalsučio“ pradine mokykla, P.Kriaučiūno Draugystės filialo biblioteka. Ugdytiniai lankėsi įstaigose, šventė kalendorines šventes, vyko abipusis kultūrinis bendradarbiavimas.

Siekiant sudaryti optimalias sąlygas vaiko saviraiškos ir kūrybiškumo plėtotei įstaigos ugdytiniai, padedami kūrybingų pedagogių, dalyvavo įstaigos, miesto, apskrities respublikiniuose, tarptautiniuose konkursuose, sportiniuose renginiuose. Šiais metais turime nemažai svarių laimėjimų. Ryškiausi 2015/2016 m. m. ugdytinių pasiekimai:

|  |  |  |  |  |  |  |
| --- | --- | --- | --- | --- | --- | --- |
| **Konkurso, parodos, festivalio pavadinimas** | | **Data** | | **Laimėjimas** | | **Organizatorius** |
| **Tarptautiniai, respublikiniai konkursai, akcijos** | | | | | | |
| Respublikinis piešinių konkursas „Darželio spalvos 2015“ | 2015 12-19 | | Padėkos raštas | | UAB „Tikkurila“ | |
| Respublikinė pilietinės iniciatyvos akcija Tarptautinė tolerancijos diena | 2015-11-16 | | Padėka | | Tarptautinė komisija  L/D „Rūta“ | |
| Respublikinis konkursas „Kamštelių vajus 2015“ | 2015-11-18 | | Padėka | | EKO | |
| Tarptautinė vaikų darbų paroda „Lietuvos atspindys“. | 2016-03-09 | | Padėkos raštas | | Lenkijos Punsko savivaldybės vaikų darželis | |
| Marijampolės „Žiburėlio“ mokyklos-daugiafunkcio centro regioninės dailė darbų paroda, skirta pasaulinei autizmo dienai „Mėlynas mano pasaulis“. | 2016-04-07 | | Padėkos raštai | | Marijampolės  P.Kriaučiūno viešosios bibliotekos multicentras | |
|  |  | |  | |  | |
| Šalies mokyklų bendruomenių metų konkursas | 2016-04-24 | | Padėka | | Švietimo ir mokslo ministerija | |
| Veiksmo Savaitė be patyčių „Žaliasis miestas“. | 2016-03- 18 | | Padėka | | VšĮ | |
| 44-asis Tarptautinis piešinių konkursas „Lidicė 2016“ | 2016-05-10 | | Nugalėtojų diplomai:  Saulei Kirvaitytei,  Patricijai Daugėlaitei | | Čekijos Respublikos Kultūros ministerija | |
| Tarptautinis piešinių konkursas „Išgirsti pačią slapčiausią gamtos kalbą“ 2016 | 2016 05-27 | | Diplomai:  Goda Šapalaitė,  Urtė Kučinskaitė,  Ugnė kalasauskaitė,  Justas Kraipavičius | | Panevėžio gamtos mokykla | |
| Trečiasis Respublikinis vaikų ir moksleivių kūrybinis konkursas „Lietuvos architektūros perlai“ | 2016-04-25 | | Diplomai: II vieta – Vytė Naujalytė, II vieta-Julius Alenskas | | V.Š.Į. „Linksmos spalvos“ | |
| Tarptautinė mokytojų ir mokinių darbų paroda „Jurgeli, meistreli...2016“ | 2016-04-22 | | Padėka Vėlimo būrelio mokytojai Aušrai Petkevičienei ir meninio ugdymo pedagogei Inai Andrulienei | | Marijampolės savivaldybės administracijos Švietimo, kultūros ir sporto departamento Švietimo skyrius | |
| II Tarptautinė vaikų šventė „Mano spalvotas pasaulis“. | 2016-06-01 | | Padėka | | Lenkijos Punsko savivaldybės vaikų darželis. | |
| **Vaikų piešinių, darbų parodos įstaigoje ir už jos ribų** | | | | | | |
|  | | | | | | |
| Piešinių konkursas „Mano augintinio portretas“. | 2015 10-03 | | Ivieta-  Ainei Kleizaitei;  IIvieta-Patricijai Daugėlaitei;  Padėkos raštai: „už spalvingumą“- Faustai Leiberytei;  „už emocijos perteikimą“-Paulinai Bujauskaitei. | | Marijampolės dailės mokykla, Marijampolės valstybinė maisto ir veterinarijos tarnyba, Marijampolės gyvūnų mylėtojų asociacija. | |
| Jubiliejinė „Derliaus šventė „Sūduvos kraitė-2015“. Marijampolės poezijos parke. Įstaigos ugdytinių, jų tėvelių, senelių ir pedagogų kūrybinių darbų paroda | 2015-10-03 | | Padėkos raštas | | Marijampolės savivaldybė | |
| Marijampolės savivaldybės ikimokyklinio ugdymo įstaigų kūrybinių darbų paroda „Advento kalendorius“. | 2015-12-08 | | Padėka | | Marijampolės  P. Kriaučiūno viešosios bibliotekos Multicentras | |
| Marijampolės savivaldybės švietimo įstaigų tradicinė Kalėdinių eglių paroda | 2016-01-07 | | Už etninių tradicijų puoselėjimą padėka „Gabiųjų rankų studijos“ vaikams ir vadovėms Aušrai Petkevičienei ir Inai Andrulienei | | Marijampolės kultūros centras | |
| Marijampolės savivaldybės ikimokyklinio ugdymo įstaigų Meninis kūrybinis projektas „Lėlę kuriu-pasaką seku“. | 2016-03-09 | | Dalyvavusiems pedagogams –  padėkos raštai | | Marijampolės kultūros centre | |
| “Kodėlčiukų” grupės vaikų darbų paroda “Esi man labai brangus”, auklėtojos E. Jankauskienės ir e Twinning darbo grupės pedagogių paroda skirta Birželio 1-ąjai, Tarptautinei vaikų gynimo dienai pažymėti. | 2016-05-16;  2016-06-01 | | Padėka | | Vaikų l/d „Rūta“ | |
| **Akcijos** | | | | | | |
| Judėjimo savaitės renginiai:bėgimas ir mankšta | 2015-09-23 | | Diplomas ir Padėkos raštas | | Lietuvos tautinis olimpinis komitetas ir Lietuvos olimpinė akademija | |
| Sausio 13 osios Laisvės gynėjų diena „Atmintis gyva nes liudija“. | 2016-01-13 | | Padėkos raštas | | Tarptautinė komisija | |
| Akcija „Puoškime darželį“ | 2016-04-27 | | Padėkos raštas | | Vaikų l/d „Rūta“ | |
| **Festivaliai, projektai** | | | | | | |
| Tarptautinės programos eTwinning konkursas, skirtas vienuoliktam programos gimtadieniui,tarptautinis projektas,,Vaiko kelias į gražią kalbą“ | 2016-04 | | eTwinning komanda | | Projekto dalyviai: Malta, Graikija, Lenkija, Čekija, Lietuva | |
| Lietuvos ikimokyklinio ugdymo įstaigų projektas „Ugdykime kartu“, | Visus mokslo metus | | Padėka už aktyvų dalyvavimą | | Projekto dalyviai:  respublikos švietimo įstaigos | |
| Respublikinis švietimo įstaigų bendruomenių ekologinio švietimo projektas „Saulėto oranžinio traukinio kelionė per Lietuvą“, | Visus mokslo metus | | Dalyvauja visos grupės | | Projekto dalyviai:  respublikos švietimo įstaigos | |
| „Mažieji obuoliukai 2016“. | 2016-03-17 | | Padėkos raštai | | „Ryto“ pagrind. mokykla | |
|  |  | |  | |  | |
| Marijampolės savivaldybės ikimokyklinio ir priešmokyklinio ugdymo įstaigų skaitovų festivalis „Eilėraščių kraitelė“ | 2016-03-10 | | Padėka  Julijai Kalinauskaitei  Godai Šapalaitei | | Marijampolės savivaldybės P.Kriaučiūno viešoji biblioteka | |
| Marijampolės savivaldybės ikimokyklinio ir priešmokyklinio ugdymo įstaigų vaikų teatrų kolektyvų festivalis „Lėlių pasakos-2016“ | 2016-03-24 | | Padėka | | Marijampolės savivaldybės P.Kriaučiūno viešoji biblioteka | |
| Marijampolės savivaldybės ikimokyklinio ir priešmokyklinio ugdymo įstaigų vaikų krepšinio projektas „Linksmasis kamuoliukas“ | Visus mokslo metus | | Padėka | | Vaikų l/d „Rūta“  Marijampolės žaidimų sporto mokykla | |
|  |  | |  | |  | |
| **Varžybos/konkursai** | | | | | | |
| Respublikinis mokinių, mokytojų ir visuomenės sveikatos priežiūros specialistų konkursas „sveikuolių sveikuoliai“ | 2015-11- 19 | | Padėkos raštas | | Marijampolės savivaldybės administracija | |
|  |  | |  | |  | |
| Marijampolės vaikų ikimokyklinio amžiaus komandinės šaškių pirmenybės | 2015-11- 25 | | I komandinė vieta Apdovanojo Marijampolės šaškių klubas "Sūduva" | | L./d. „Pasaka“ | |
| V-asis respublikinis ikimokyklinio amžiaus vaikų šaškių turnyras  „Baltieji pradeda 2016“ | 2016- 05-19 | | I komanda- tapo respublikos čempionais.  II komanda užėmė II vietą.  Pedagogė  J. Kanapickienė | | Jonavos l./d. „Saulutė“ | |
| V-asis respublikinis ikimokyklinio amžiaus vaikų šaškių turnyras  „Baltieji pradeda 2016“ | 2016-05-19 | | Asmeninėse varžybose Grantas Čimčikas - II vietos laimėtojas tarp berniukų;  Goda Šapalaitė I vieta tarp mergaičių.  Pedagogė  J. Kanapickienė | | Jonavos l./d. „Saulutė“ | |

2015-2016 m. m. lopšelyje-darželyje „Rūta“ ugdomasis procesas vyko sėkmingai. Maksimaliai užtikrinome sėkmingo ugdymo proceso organizavimą. Didžiausią dėmesį skyrėme vaikui, palaikėme pedagogų sumanymus, skatinome jų aktyvumą, Sistemingai suplanuota ugdomoji veikla atliepė pagrindinį veiklos programos tikslą ir uždavinius.

Buvo išanalizuota ir įvertinta pedagogų veikla pagal nustatytą veiklos efektyvumo vertinimo sistemą, atlikta pedagogų veiklos savianalizė, įvertinta vaikų sveikatos būklė. Stengėmės diegti sąmoningą požiūrį į darželio nuostatą – darželis daro tai, kas tėvams yra priimtina. Daugelis klausimų apie vaikų ugdymą, auklėjimą, aplinkos kūrimą – buvo sprendžiami kartu su tėvais. Jiems buvo sudarytos sąlygos stebėti ir dalyvauti organizuojamose veiklose, rytinėse mankštose, šventėse, pramogose ir t.t..

Stebėta ir analizuota pedagogų veikla, tikslų ir uždavinių įgyvendinimas. Organizuota grupių priežiūra: kaip pasiruošta naujiems mokslo metams ar aprūpintos grupės inventoriumi, priemonėmis, žaislais. Stebėtas ir analizuotas vaikų dienos ritmas, vaikų maitinimo organizavimas, savarankiška vaikų veikla, poilsis lauke, analizuota priešmokyklinio ugdymo grupių veikla, kaip laikomasi higienos normų ir reikalavimų. Daug dėmesio buvo skiriama pedagogų kvalifikacijos kėlimui. Pedagogai dalyvavo įvairiuose seminaruose.

Ugdomasis procesas buvo organizuojamas atsižvelgiant į vaikų grupės ugdymosi pasiekimus, numatant tolesnio vaikų ugdymosi žingsnius, įgyvendinant grupės projektus, tačiau planuojamas savaitei, buvo siekiama gražaus vaikų bendravimo, plečiama patirtis, puoselėjamas susiklausymas, gebėjimai individualiai ir kūrybinei veiklai. Buvo siekiama, kad visoje grupės aplinkoje atsispindėtų savaitės tema. Priemonės skatintų kūrybiškumą, iniciatyvą, kad vaikas turėtų galimybę pasirinkti veiklą. Pedagogės turtino aplinką siurpriziniais momentais, stengėsi būti šalia vaiko kaip draugas, patarėjas, sugebantis organizuoti veiklą taip, kad atsiskleistų vaiko gabumai.

Įgyvendinant prioritetą, ugdymo(si) kokybės tobulinimas, buvo fiksuojami vaiko raidos pokyčiai, pateikiami tėvams, kartu analizuojami ir numatomos priemonės kaip toliau gerinti ugdymo procesą. Ugdymo procesas buvo analizuojamas mokytojų tarybos posėdžiuose, metodiniuose pasitarimuose. Išanalizuota įstaigos veikla, nustatytos stipriosios ir silpnos vietos, priimti sprendimai veiklos tobulinimui ir gerinimui. Metodinių pasitarimų metu aptartas darbas su tėvais, jų įtraukimo į įstaigos ir grupių vertinimo procesą.

Priešmokyklinio ugdymo grupėje, vaiko paruošimui mokyklai buvo skiriamas didelis dėmesys. Grupės aprūpintos vaizdinėmis mokymo priemonėmis OPA PA, žaidimų ir kūrybos priemonėmis pagal priešmokyklinių grupių aprūpinimo standartus. Vaikai susipažino su mokykla, mokytojomis, dalyvavo pamokose. Pirmų klasių mokytojos buvo pakviestos į darželį. Priešmokyklinio ugdymo pedagogės su mokytojomis aptarė ugdytinių gebėjimus, adaptaciją, mokytojos nusakė į ką mums daugiau kreipti dėmesį ruošiant vaikus mokyklai.

Įstaigoje buvo renginių tėvams ir vaikams. Šventiniuose renginiuose ir popietėse aktyviai dalyvavo tėvai, šeimų nariai. Šventės prasmingos, suteikiančios daug teigiamų emocijų. Labai įspūdingos tautinės šventės ir rudens vakarojimai su tėvais. Tradicija tapo – kalėdiniai vaidinimai, Užgavėnės, ,buvo organizuota atvira tarpinstitucinė sportinė šventė, kuriose dalyvavo “Rūtos” darželio ir “Varpelio” darželio priešmokyklinio amžiaus vaikai. Buvo organizuotos vaikų darbų parodos įstaigoje: “Kodėlčiukų” grupės vaikų darbų paroda “Esi man labai brangus”, auklėtojos Editos Jankauskienės ir e Twinning darbo grupės pedagogių paroda skirta Birželio 1-ąjai, Tarptautinei vaikų gynimo dienai pažymėti. Auklėtoja V.Botyrienė dalyvavo ŠMM organizuotame bendruomenės metų konkurse ir pasidalino bendruomenės bendradarbiavimo veiklomis. Darželio folklorinis ansamblis “Patrimpas” koncertavo Marijampolės tradicinėje derliaus šventėje “Sūduvos kraitė 2015”, dalyvavo Kovo 11-osios šventinime minėjine, skirtame Lietuvos nepriklausomybės atkūrimo dienai “Šalis kuri augina”, respublikinėje mokslinėje-praktinėje konferencijoje, vykusioje Marijampolės kolegijoje, ansamblis “Patrimpas” skyrė muzikinį sveikinimą konferencijos dalyviams.

2015 – 2016 m. m. buvo vykdomi grupių ir respublikiniai projektai: respublikinis švietimo įstaigų bendruomenių ekologinio švietimo projektas „Saulėto oranžinio traukinio kelionė per Lietuvą“, Lietuvos ikimokyklinio ugdymo įstaigų projektas „Ugdykime kartu“, tarptautinės programos eTwinning konkursas, skirtas vienuoliktam programos gimtadieniui,tarptautinis projektas,,Vaiko kelias į gražią kalbą“**.** Tai renginiai padėjusieji suburti įstaigos bendruomenę, skatinantys projektų organizatorių ir dalyvių diskusijas, bendradarbiavimą, geriausių sprendimų paiešką ir tuo pačiu gerinantys ugdymo kokybę. Projektų pasirinkimas ir tematika skirti užtikrinti visapusišką vaikų ugdymą, pateisinti tėvų ir visuomenės lūkesčius, skatinti darbuotojų iniciatyvą, saviraišką, kūrybiškumą, gebėjimą savarankiškai priimti sprendimus ir susiplanuoti.

**2. LYGINAMOJI SITUACIJOS ANALIZĖ**

**2.1.Grupių komplektų ir ugdytinių skaičius:**

|  |  |  |  |  |
| --- | --- | --- | --- | --- |
| Grupė | 2015 | | 2016 | |
| Grupių skaičius | Vaikų skaičius | Grupių skaičius | Vaikų skaičius |
| Ankstyvasis ikimokyklinis ugdymas (lopšelis) | 2 | 36 | 2 | 31 |
| Ikimokyklinis ugdymas (darželis) | 6 | 137 | 6 | 124 |
| Valdorfo grupė | - | - | 1 | 19 |
| Priešmokyklinis ugdymas | 3 | 65 | 2 | 43 |
| **Viso:** | **11** | **238** | **11** | **217** |

**2.2. Pedagogų skaičius ir kvalifikacinės kategorijos:**

|  |  |
| --- | --- |
| Eilės Nr. | Kvalifikacinės kategorijos |
| 2012 | 2013 | 2014 | 2015 | 2016 |
|  | Auklėtojo | 4 | 6 | 10 | 10 | 6 |
|  | Vyresniojo auklėtojo | 12 | 10 | 7 | 7 | 9 |
|  | Auklėtojo metodininko | 6 | 6 | 6 | 5 | 5 |
|  | Mokytojo metodininko | 1 | 1 | 1 | 1 | 1 |
|  | Neatestuotų | - | - | - | - | - |
|  | Viso: | 23 | 23 | 24 | 23 | 21 |

**2.3. Individualių vaiko gebėjimų ugdymas papildomose veiklose:**

|  |  |  |  |
| --- | --- | --- | --- |
| **Vaikų skaičius**  **Papildoma veikla** | **2014m.** | **2015 m.** | **2016m.** |
| Keramikos studija | 23 | 24 | 24 |
| Dailės studija | 27 | 28 | 28 |
| Lego studija | 39 | 36 | 36 |
| Choreografija | 60 | 55 | 55 |
| Šaškių studija | 16 | 13 | 13 |
| Mažasis futboliukas | 20 | 20 | 20 |
| Vilnos vėlimo sudija | 12 | 17 | 17 |

**3. SSGG ANALIZĖ**

|  |
| --- |
| **Stiprybės.**   * Vykdomas visuminis kokybiškas vaiko ugdymas, prioritetai teikiami vaikų individualių gebėjimų ugdymui. Sukurta darbo su gabiais ugdytiniais sistema. * Ilgalaikė projektinė veikla vykdoma, realizuojant grupių auklėtojų gebėjimus. * Teikiama kvalifikuota logopedo pagalba. * Garantuojamas darbuotojų atlyginimas. * Taupiai ir tikslingai naudojami įstaigai skirti asignavimai. * dalyvavimas Europos Sąjungos ir valstybės remiamose Vaisių ir daržovių vartojimo skatinimo mokyklose ir „Pienas vaikams“ programose. * Įstaiga turi savitas tradicijas, gerą įvaizdį ir pozityvų bendruomenės narių bendravimą bei bendradarbiavimą. |
| **Silpnybės.**   * Daugėja soc. remtinų ir be tėvų priežiūros paliktų vaikų (tėvai uždarbiauja užsienyje). * Trūksta psichologo, neteikiama profesionali psichologinė pagalba. * Nepakankamas dalyvavimas ES projektuose. Gebėjimo pasinaudoti ES fondais stoka. * Nepakankamas finansavimas. * Reikalinga pastato šiltinimo, tvoros ir lauko dangos renovacija. * Tradicijas stengiasi kurti ar palaikyti tik dalis bendruomenės narių. |
| **Galimybės.**   * Didėjantis švietimo vaidmuo visuomenės vertybių sistemoje įgalina plėtoti racionalią, pagrįstą ir į pokyčius reaguojančią įstaigą. * Dalyvavimas ES struktūrinių fondų paramos programose, projektuose. * Įstaigos asignavimų didinimas: lėšų pritraukimas, vykdant aktyvią 2% metinių gyventojų pajamų mokesčio deklaravimą. * Pedagogų profesinis tobulėjimas. Informacinė, konsultacinė švietimo skyriaus specialistų pagalba. |
| **Grėsmės.**   * Ekonominė padėtis šalyje. Turtinės ir socialinės diferenciacijos ryškėjimas visuomenėje. Socialiai remtinų šeimų skaičiaus didėjimas. Vaikų socialinė ir kultūrinė izoliacija. * Nepalanki ir nuolat kintanti įstatyminė bazė, užtikrinant realią tėvų atsakomybę už vaikų priežiūrą ir ugdymą. * Nepalanki demografinė situacija. Didėjantis vaikų sergamumas. * Ne visi pedagogai supranta bendradarbiavimo bei kaitos procesų reikšmę įstaigai. * Dėl lėšų stygiaus nepakankamai vykdomi HN reikalavimai. |

**4.STRATEGINIS TIKSLAS**

**Ugdyti kūrybingą, saugų ir sveiką vaiką modernioje, efektyviai veikiančioje, atviroje kaitai aplinkoje.**

**5.VEIKLOS PRIORITETAI**

* Didinti ikimokyklinio ugdymo įvairovę.
* Individuali kiekvieno ugdytinio pažanga.
* Kalbos, pilietinių ir tautinių vertybių puoselėjimas.

**TIKSLAS : Efektyviai organizuoti įstaigos veiklą, laiduoti ugdymo programų įvairovę ir kokybišką ugdymą.**

**UŽDAVINIAI:**

1. Sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas.

2.Kurti inovatyvias ugdymo(si) edukacines erdves vaiko kalbai, poreikiams patenkinti, kompetencijoms, kūrybiškumui ugdyti.

3. Plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Ikimokyklinio ugdymo bendrosios programos atnaujinimo.

4.Puoselėti vaikų tautinės kultūros tradicijas, ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą.

**6.VEIKLOS TIKSLO IR UŽDAVINIŲ ĮGYVENDINIMAS**

|  |  |  |  |  |  |  |
| --- | --- | --- | --- | --- | --- | --- |
| **Metų uždavinys** | **1. Sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas.** | | | | | |
| **Įgyvendinimo priemonės** | **Vykdytojai** | **Termi-nai** | | **Laukiamas**  **rezultatas** | | **Atsiskaitymo forma, šaltiniai, informacija** |
| 1.Ikimokyklinio ir priešmokyklinio amžiaus vaikų pažangos ir pasiekimų vertinimo modelio kūrimas pagal  „ Ikimokyklinio amžiaus vaikų pasiekimų aprašą“ | Direktorės pavaduotoja ugdymui, meninio ugdymo pedagogai,  auklėtojos | 2016-2017m. | | Gerės pedagogių gebėjimas pažinti individualius vaikų ugdymosi poreikius , stebėti jų pažangą ir pasiekimus remiantis Pasiekimų aprašu. Grupių auklėtojos gebės reflektuoti savo darbo patirtį ir praktinės veiklos kokybę. | | Metodinėje taryboje, mokytojų taryboje, įstaigos taryboje |
| 2. Efektyviai ir kokybiškai organizuoti ugdomąją veiklą, tobulinti ikimokyklinio bei priešmokyklinio ugdymo turinį ir metodus | Direktorės pavaduotoja ugdymui, meninio ugdymo pedagogai, auklėtojos | 2016-2017m. | | Bus pateikti visų grupių veiklos planai. Pedagogai susipažins su kolegių gerąja darbo patirtimi, numatys tolesnio ugdymo(si) uždavinius | | Metodinėje taryboje, mokytojų taryboje, įstaigos taryboje |
| 3. Į vaiką orientuoto ugdymo(si) turinio modeliavimas ikimokyklinio ir priešmokyklinio ugdymo grupėse. Ugdomosios veiklos planavimo dokumentų analizė ir atnaujinimas. | Direktorė, direktorės pavaduotoja ugdymui, pedagogai | 2016-2017m. | | Orientuojantisį ugdymo/si pasiekimų žingsnius, stebint vaikų raidą ir pažangą, įgyvendinsime bei atnaujinsime įstaigos ikimokyklinio ugdymo (si) programą. | | Metodinėje taryboje, mokytojų taryboje, įstaigos taryboje |
| 4. Darbas su gabiais vaikais. Papildomos veiklos organizavimas ir tobulinimas. | Direktorė, direktorės pavaduotoja ugdymui, pedagogai. | 2016-2017 m. | | Mokėsime stebėti bei vertinti skirtingų poreikių vaikų pasiekimus bei ugdymosi pažangą, savo darbo kokybę. | | Metodinėje taryboje, mokytojų taryboje, įstaigos taryboje |
| **5.** Organizuoti individualizuotą ir diferencijuotą įvairių ugdymosi poreikių turinčių vaikų ugdymą, pagalbos teikimą ugdytiniams pagal jų poreikius. | Grupių pedagogai, papildomų veiklų vadovai,  direktoriaus  pavaduotoja ugdymui, ugdytinių tėvai | 2016-2017 m. | | Vykdoma papildoma veikla su individualių gebėjimų ir poreikių vaikais, padės tenkinti vaiko ir šeimos poreikius | | Pranešimai mokytojų tarybos posėdžiuose, Gabiųjų vaikų darbų pristatymas bendruomenei, vaikų pasirodymai švenčių metu |
| **Metų uždavinys** | **2. Kurti inovatyvias ugdymo(si) edukacines erdves vaiko kalbai, poreikiams tenkinti, kompetencijoms, kūrybiškumui ugdytis.** | | | | | |
| **Įgyvendinimo priemonės** | **Vykdytojai** | | **Terminai** | | **Laukiamas**  **rezultatas** | **Atsiskaitymo forma, šaltiniai, informacija** |
| 1. Kurti vaiko ugdymuisi saugias, palankias ir patrauklias ugdymo erdves. | Direktorė, direktorės pavaduotoja ugdymui | | 2016-2017m. | | Grupių edukacinių aplinkų papildymas priemonėmis. | Metodinėje taryboje, mokytojų taryboje, įstaigos taryboje |
| **2.** Skatinti pedagogus kurti ugdymo priemones interaktyvia lenta, aktyviau diegti šį vaizdinį metodą ugdymo procese. | Direktorė, direktorės pavaduotoja ugdymui, pedagogai. | | 2016-2017m. | | Pedagogų sukurtų ugdymo priemonių darbui su interaktyvia lenta tinkamumo ugdymo procese įvertinimas ir naudojimas. | Metodinėje taryboje, mokytojų taryboje, įstaigos taryboje, darželio svetainėje. |
| 3. . Analizuoti ugdymo pokyčius, dalintis darbo patirtimi, susipažinti su kolegių grupių edukacinėmis erdvėmis, sąlygomis vaikų saviraiškai ir saviugdai | Direktorės pavaduotoja ugdymui, meninio ugdymo pedagogai, auklėtojos | | 2016-2017m. | | Grupių edukacinės erdvės taps patrauklesnės vaikams. | Pranešimai pedagogų tarybos posėdžiuose, metodinės tarybos, posėdžiuose. |
| 4. Siekti kokybiško, modernaus ugdymo, diegiant inovatyvius ugdymo būdus,metodus ir veiklos sklaidą. | Direktorės pavaduotoja ugdymui, grupių auklėtojos | | 2016-2017m. | | Bus taikomi netradiciniai ugdymo(si) būdai, formos, metodai. Tobulės ugdymo kokybė, pagerės kiekvieno vaiko pažanga. | Mokytojų tarybos posėdyje |
| **Metų uždavinys** | **3. Plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Ikimokyklinio ugdymo bendrosios programos atnaujinimo.** | | | | | |
| **Įgyvendinimo priemonės** | **Vykdytojai** | | **Terminai** | | **Laukiamas**  **rezultatas** | **Atsiskaitymo forma, šaltiniai, informacija** |
| 1.Užtikrinti ugdymo turinio kaitą, atnaujinant įstaigos „Ikimokyklinio ugdymo programą“ bei ugdymo turinį papildant kūrybiškomis pedagogų ir ugdytinių iniciatyvomis. | Direktorės pavaduotoja ugdymui, grupių auklėtojos, darbo grupės. | | 2016-2017m. | | Gerės ugdymo kokybė ir teikiamos paslaugos. Gerės ugdymo procesas, numatys gaires ir priemones pedagoginio proceso plėtrai, dalinsis gerąją darbo patirtimi. | Pranešimai pedagogų tarybos posėdžiuose, metodinės tarybos, posėdžiuose. |
| 2. Ieškoti sėkmingų bendradarbiavimo su tėvais būdų turinio modeliavimo, ugdymo kokybės ir vaikų pasiekimų bei pažangos klausimais. | Direktorė, direktorės pavaduotoja ugdymui, VGK, darbo grupė. | | 2016-2017m. | | Aptarsime ikimokyklinio ugdymo turinio kaitos tendencijas bei iššūkius. | Įstaigos veiklos programos priedai. Pranešimai pedagogų, metodinės tarybos posėdžiuose. |
| 3. Tobulinti įstaigos savivaldos darbo grupių veiklą, plėtoti besimokančios ir bendradarbiaujančios bendruomenės idėją siekiant vaikų pasiekimų pažangos. | Direktorės pavaduotoja ugdymui, darbo grupės | | 2016-2017m. | | Tobulinsime grupių veikos planus, jų tikslingą taikymą siekiant ugdymosi pažangos.  Pedagogai įgis reikiamų kompetencijų sėkmingam įstaigos kaitos procesui užtikrinti, didės įstaigos prestižas. | Pranešimai pedagogų tarybos posėdžiuose, metodinės tarybos, posėdžiuose. |
| 4. Lavinti gebėjimą reflektuoti savo praktinės veiklos kokybę, įvertinti bei tobulinti įstaigos ikimokyklinio ugdymo(si) programos kokybę, atsižvelgiant į vaikų pasiekimus, taikant pasiekimų aprašo rezultatus. | Direktorė, direktorės pav. ugdymui, darbo grupės. | | 2016-2017m. | | Gebėsime nagrinėti ir pritaikyti bendradarbiavimo galimybes, sprendžiant ugdymo kokybės gerinimo problemas/klausimus, panaudosime informaciją rengiant planus. | Pranešimai pedagogų tarybos posėdžiuose, metodinės tarybos, posėdžiuose. |
| 5.Inicijuoti pedagogų gerosios patirties sklaidą, organizuoti nuolatinį mokytojų profesinės kompetencijos augimą įtakojantį švietimo proceso veiksmingumą | Direktorė, direktorės pav. ugdymui | | 2016-2017m. | | Pedagogai įgis reikiamų kompetencijų.  Ugdymas, labiau atlieps vaiko, poreikius, individualius gebėjimus. | Įstaigos veiklos programos priedai. Pranešimai pedagogų, metodinės tarybos posėdžiuose |
| **Metų uždavinys** | **4.Puoselėti vaikų tautinės kultūros tradicijas, ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą.** | | | | | |
| **Įgyvendinimo priemonės** | **Vykdytojai** | **Termi-nai** | | **Laukiamas**  **rezultatas** | | **Atsiskaitymo forma, šaltiniai, informacija** |
| 1.Siekti dalyvavimo įvairiuose renginiuose, akcijose, formuoti aktyvaus dalyvavimo viešajame gyvenime patriotinius įgūdžius. | Direktorė, direktorės pav. ugdymui, auklėtojos, meninio ugdymo pedagogė. | | 2016-2017m. | | Vaikai išgyvens nuostabą, džiaugsmą, pažinimą, atsivėrus paslaptingam pasauliui, kels įstaigos įvaizdį. | Įstaigos veiklos programos priedai. Pranešimai pedagogų, metodinės tarybos posėdžiuose |
| 2. Ugdyti socialinę vaiko kalbą kaip saviraiškos, bendravimo, pažinimo, priemonę, žadinti ir puoselėti vaiko poreikį knygai. | Direktorė, direktorės pav. ugdymui, auklėtojos. | | 2016-2017m. | | Pagerės vaikų gimtosios kalbos įgūdžius. | Pranešimai pedagogų, metodinės tarybos posėdžiuose |
| 3.Puoselėti etnokultūros tradicijas, ugdyti vaikų pilietiškumo, socializacijos bei saugios gyvensenos įgūdžius ir nuostatą, skatinti vaikų kūrybiškumą, saviraišką įvairių renginių metu . | Direktorė, direktorės pav. ugdymui, auklėtojos, meninio ugdymo pedagogė. | | 2016-2017m. | | Bus ugdomas noras pažinti ir perimti tautos kultūrą, remiantis tautos tradicijomis, skatinant kūrybinę saviraišką. Vyks renginių aptarimas. | Įstaigos veiklos programos priedai. Pranešimai pedagogų, metodinės tarybos posėdžiuose. |
| 4. Dalyvauti projektuose, konkursuose ir miesto bei respublikiniuose renginiuose. | Direktorė, direktorės pav. ugdymui, auklėtojos, meninio ugdymo pedagogė. | | 2016-2017m. | | Ugdytiniai dalyvaus projektuose, susijusiuose su pilietiniu ugdymu ir krašto tradicijų puoselėjimu. Įgis žinių, patirties. | Įstaigos veiklos programos priedai. Pranešimai pedagogų, metodinės tarybos posėdžiuose |